Wilma Rudolph

Wilma Rudolph (Clarksville, Tennessee, AEB, 1940 - 1994) estatubatuar atleta izan zen. Esprinterra zen, Olinpiar Joko bakar batean hiru urrezko domina irabazi dituen lehen emakume estatubatuarra.

Biografia 

Haurtzaro gogorra izan zuen. Familia pobre batean sortua zen, eta pobreziari eta beltza izateagatik jasan behar izan zuen diskriminazioari aurre egin behar izan zien. Horrez gainera, lau urterekin elbarri gelditu zen, eta ezin izan zuen zortzi urte arte berriro oinez ibili. Baina sendatu egin zen, eta Bigarren Hezkuntzako ikasle zenerako, saskibaloiko jokalari bikaina zen, bere bizkortasunagatik nabarmendu ohi zena.

Dena dela, atletismoan lortu zituen garaipenik handienak, hain zuzen ere 1960ko Olinpiar Jokoetan, Erroman. 200 m-ko munduko errekorrari esker parte hartu ahal izan zuen Olinpiar Joko haietan, eta urrezko hiru domina irabazi zituen (bera izan zen hori lortzen lehena); urrea lortu zuen 100 eta 200 m-ko lasterketetan eta 4 x 100 m erreleboetan, bere taldearekin.

1961ean, Stuttgarteko Munduko Txapelketan, 100 m-ko errekorra finkatu zuen. Urte hartan utzi zituen alde batera lehiaketak.

Irudi galeria

Erreferentziak

Kanpo estekak 

 [Bideoa] Wilma Rudolph - The First American Woman to Win 3 Gold Medals at a Single Olympics | Mini Bio | BIO

Ameriketako Estatu Batuetako emakume atletak
Olinpiar Jokoetako dominadunak atletismoan
Tennesseetarrak
Minbiziak hildakoak
Lasterkariak
1956ko Udako Olinpiar Jokoetako dominadunak
1960ko Udako Olinpiar Jokoetako dominadunak
1956ko Udako Olinpiar Jokoetako atletak
1960ko Udako Olinpiar Jokoetako atletak
Ameriketako Estatu Batuetako atleta olinpikoak
Munduko errekordunak atletismoan